Document ID: 32007R0205

KOMISIJAS REGULA (EK) Nr. 205/2007
(2007. gada 27. februāris),
ar ko groza Regulu (EK) Nr. 990/2006 attiecībā uz daudzumiem, uz kuriem attiecas pastāvīgie konkursi Vācijas intervences aģentūras rīcībā esošo rudzu izvešanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 6. pantu,
tā kā:
(1)
Ar Komisijas Regulu (EK) Nr. 990/2006 (2) ir izsludināti pastāvīgie konkursi dalībvalstu intervences aģentūru rīcībā esošas labības izvešanai.
(2)
Pēdējā laikā iekšējā tirgū ir ļoti pieaudzis rudzu tālākas pārdošanas darījumu skaits. Tas jo īpaši izskaidrojams ar to, ka patlaban iekšējā tirgū tālākas pārdošanas nosacījumi saskaņā ar Komisijas 2006. gada 6. oktobra Regulu (EK) Nr. 1483/2006 par pastāvīgu konkursu izsludināšanu dalībvalstu intervences aģentūru pārziņā esošas labības tālākai pārdošanai Kopienas tirgū (3) ir izdevīgāki nekā izvešanas nosacījumi.
(3)
Ņemot vērā šo situāciju un, lai darītu pieejamus tālākai pārdošanai iekšējā tirgū rudzu daudzumus, uz kuriem pašlaik attiecas saskaņā ar Regulu (EK) Nr. 990/2006 izsludinātais pastāvīgais konkurss, minētajā konkursā Vācijai paredzētais daudzums jāsamazina par 96 150 tonnām.
(4)
Attiecīgi jāgroza Regula (EK) Nr. 990/2006.
(5)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 990/2006 I pielikumu aizstāj ar šīs regulas pielikumu.
2. pants
Šī regula stājas spēkā tās publicēšanas dienā Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 27. februārī

Labels: 3
18
17